hvorfor anbefaler i nemid-validering?
fordi man på den måde altid kan være sikker på, hvem sælger er. og hvad vigtigere er, så har salgsplatformen også sikkerhed for, hvem det er. det giver dem bl.a. en mulighed for at hjælpe politiet med at finde frem til dem, der sælger tyvekoster.


hvis du handler med en, der ikke er nemid-valideret, svarer det lidt til at handle med én, der har maske på. vi er vant til, at man er mere anonym på nettet, men oversætter man det til ”den fysiske verden”, ville det være mærkeligt at købe af en, der insisterer på at være anonym. vi ved, at mange danskere er bekymrede for, hvordan deres oplysninger opbevares og anvendes, men det er vigtigt at slå fast, at virksomheder som salgsplatforme på samme måde som fx netbutikker ikke har adgang til bankoplysninger og andre personfølsomme oplysninger.

